tomron87/hebrew-wikipedia-sentences-corpus huggingface dataset:
כמו כן, בסדרה זו הושקו לראשונה גם דגמים עבור מחשבים ניידים בשם GeForce Go (וכוללים תוספת של האות m בסוף שם הדגם).
הרכיב הגרפי של פלייסטיישן 3 מבוסס על הליבה הגרפית של הכרטיס החזק ביותר בסדרה, 7950GT.
בסדרה זו ניתן לראות את הניסיון הראשון של נוידיה בייצור כרטיסי מסך דו-ליבתיים.
הכרטיס הדו-ליבתי הראשון שיצא, 7900GX2, היה למעשה שני כרטיסי 7900GT ש"נדחפו" לתוך אריזה אחת.
כרטיס זה נחשב לכישלון מסחרי: הוא היה ארוך במיוחד (בין הכרטיסים הארוכים ביותר שיוצרו אי פעם) ודרש מארז גדול במיוחד כדי להכילו, צרך חשמל רב והפיק חום רב, ועל כן שווק בתצורת OEM בלבד.
גרסה משופרת יותר בשם 7950GX2 יצאה בשלב יותר מאוחר.
כרטיסים לשוק הביניים: GeForce 8600
סדרה זו, השייכת לארכיטקטורת "טסלה" (על שם הפיזיקאי והממציא ניקולה טסלה), נחשבת לסדרת כרטיסי המסך הראשונה שתמכה ב DirectX 10 באופן מלא.
החידוש הגדול ביותר בארכיטקטורת "טסלה" הוא המעבר למודל של Unified shaders, בו מוקצים אותם המשאבים לרינדור הקצוות (vertex) ולפיקסלים (pixel/fragments) במקום אחד, כאשר עד כה התפקודים האלו היו מתבצעים בנפרד (Vertex shaders ו-Pixel shaders).
כרטיסים לשוק המקצועני: GeForce 9800 GX2
במרץ 2009 הוציאה נוידיה גרסת מיתוג-מחדש לחלק מכרטיסי סדרה 9. הסדרה, שנקראה GeForce 100 series, הגיעה בתצורת OEM בלבד, כחלק ממחשבים מורכבים-מראש, כך שכרטיסים אלו לא היו זמינים לקנייה "בנפרד".
כרטיסים לשוק הביניים: GT 240. GTS 250
כרטיסים לשוק המקצועני: GTX 285, GTX 295
החל מסדרה זו, כל כרטיס משווק עם "תחילית" לשמו, שתציין את ייעודו: תחילית "GT" ליד מספר הכרטיס תציין שכרטיס זה מיועד לשוק הנמוך, "GTS" תציין כרטיס המיועד לשוק הביניים, ו-"GTX" תציין כרטיס לשוק הגבוה.
כרטיסים אלו היו האחרונים שיצאו כחלק מארכיטקטורת Tesla, והציגו לראשונה תמיכה ב-Direct3D 10.1.
גרסה ממותגת-מחדש לכרטיסים אלו, לתצורת OEM בלבד, יצאה תחת השם GeForce 300 series.
בסדרה זו היה לראשונה שימוש בארכיטקטורת "פרמי" (ע"ש אנריקו פרמי) בליתוגרפיה של 40 ננומטר.
כמו כן, בסדרה זו היו לראשונה כרטיסים בעלי זיכרון של לפחות 1GB GDDR5. כרטיסים אלו היו הראשונים לתמוך ב־Direct3D 11, ובשלב מאוחר יותר התווספה תמיכה גם ב-Direct3D 12. סדרה זו לא זכתה להצלחה מסחררת, וכרטיסי הדגל שלה, GTX470 ו-480, סבלו מבעיות חמורות של חום, רעש וצריכת חשמל.
כרטיסים לשוק הגבוה: GTX 570, GTX 580
כרטיסים לשוק המקצועני: GTX 590
סדרה זו השתמשה גם כן בארכיטקטורת פרמי, אך בגרסה מעט יותר משופרת שלה (אשר נקראה GF110 במקום הגרסה המקורית-GF100).
זאת ניתן לראות למשל בכרטיס הראשון שיצא מסדרה זו, GTX 580, שהיה מהיר יותר, רועש פחות וביצועיו הגרפיים היו טובים יותר משל זה הדומה לו בסדרה הקודמת, GTX 480. הסדרה באופן כללי נחשבה למוצלחת הרבה יותר מקודמתה.
בין הכרטיסים הבולטים שיצאו: GTX 590 הדו-ליבתי, GTX 560 Ti 448 Cuda Cores Edition שהיה למעשה גרסה מחודשת של 560Ti שכללה 448 ליבות עיבוד מסוג CUDA.
החל מסדרה זו הושמטה התחילית GTS משמות הכרטיסים לשוק הביניים, ואומצה מחדש הסיומת "Ti" לציון כרטיסים ששווקו כ"טובים" יותר מגרסאות המקור עליה הם התבססו.
כרטיסים לשוק המקצועני: GTX 690
בסדרה זו החלה נוידיה להשתמש בארכיטקטורת קפלר (ע"ש האסטרונום יוהנס קפלר) בליתוגרפיה של 28 ננומטר, שהתמקדה בשיפור ביצועים משמעותי לעומת הארכיטקטורה הקודמת, ועבודה ביעילות רבה יותר מבחינת צריכת חשמל.
בסופו של דבר שוחרר כרטיס המסך הראשון מהסדרה, GTX 680, שהשתמש בליבת GK104.
סדרה זו מהווה למעשה המשך ישיר לסדרת 600, כאשר כרטיסי השוק הבינוני והגבוה משתמשים ברובם באותן ליבות "קפלר" בהן השתמשה סדרה 600. ליבת ה-GK110 שהוזכרה לעיל שוחררה לראשונה לשוק הביתי תחת המותג TITAN, מותג חדש המיועד לשוק המקצועי ומהווה למעשה גבול בין כרטיסי מסך לגיימרים לבין כרטיסי מסך לתחנות עבודה.
הכרטיס GTX TITAN היה הראשון לצאת בסדרה זו, ולאחריו הגיעה מהדורה משופרת שלו, GTX TITAN Black, וגרסה דו-ליבתית שלו בשם GTX TITAN Z.
הכרטיסים 780 ו-780 Ti יצאו מאוחר יותר כגרסה מוחלשת יותר של ה-TITAN.
עם שחרור הכרטיסים מסדרה זו הושקו כמה כלים ותכונות חשובות שקיימות עד היום בכרטיסי המסך מבית NVIDIA:
ShadowPlay: תוכנה להקלטת מסך לחלונות בלבד אשר מיועדת לתיעוד המסך בעת משחק, ומסתמכת על מפענח H.264 שהורכב ישירות על הכרטיס.
תוכנה זו מתאימה לשימוש רק עם כרטיסי מסך הפועלים על ארכיטקטורת קפלר ואילך.
G-Sync: תכונה שמסייעת לכרטיסי המסך של GeForce (מארכיטקטורת קפלר והלאה) להשפיע על קצב הרענון של המסך (במסכים תואמים בלבד).
בהמשך חלק מכרטיסי סדרה זו התבססו על ארכיטקטורה חדשה יותר - מקסוול.
הכרטיסים הראשונים ששוחררו מארכיטקטורה זו היו GTX 750 ו-GTX 750 Ti, אשר שוחררו ב-18 בפברואר 2014.
כרטיסים לשוק הביניים: GTX 950, GTX 960
כרטיסים לשוק המקצועני: GTX TITAN X
סדרה זו הציגה לראשונה את ארכיטקטורת "מקסוול" (ע"ש הפיזיקאי ג'יימס קלרק מקסוול) בליתוגרפיה של 28 ננומטר, שהוצגה עם חלק מכרטיסי סדרה 700, לשוק הבינוני והגבוה.
זו סדרת הכרטיסים האחרונה שאפשרה תצוגה אנלוגית באמצעות חיבור DVI-I.
בעיות שיווקיות אפיינו את כרטיסי סדרה זו: הכרטיס GTX 970 תוייג כבעל 4GB של זיכרון VRAM ברוחב פס של 256 סיביות; בפועל כמות הזיכרון ה"אמיתית" הייתה 3.5GB ברוחב פס של 224 סיביות ועוד 512MB ברוחב פס של 32 סיביות.
בנוסף לכך, דווח כי משחקים רבים לא פעלו כמו שצריך על כרטיסי הסדרה כאשר האפשרות ASync הייתה מופעלת.
כרטיסים לשוק הנמוך: GT 1030
כרטיסים אלו התבססו לראשונה על ארכיטקטורת "פסקל" (על שם המתמטיקאי בלז פסקל) בליתוגרפיית ייצור של 16 ננומטר, כאשר חלק מהכרטיסים יצאו בליתוגרפיה עוד יותר נמוכה של 14 ננומטר.
כרטיסים אלו הציגו לראשונה תמיכה בזיכרון מאוחד, טכנולוגיה בה המעבד הגרפי והמעבד המרכזי יכולים שניהם לגשת הן לזיכרון הפיזי המותקן על המחשב והן לזיכרון הגרפי.
כרטיסים אלו הציגו תמיכה בין השאר גם ב:
אפיק NVLink בין המעבד לכרטיס המסך, ובין כרטיס מסך אחד למשנהו, ומיועד להחליף במידת מה את אפיק ה-SLI הוותיק יותר.
החל מסדרה זו, כרטיסי השוק המקצועני Titan כבר לא כוללים בתוכם את השם "GeForce", וזאת במטרה למתג אותם כמוצר "נפרד".
הדבר אכן קרה כאשר נוידיה הוציאה בספטמבר 2017. את ארכיטקטורת "וולטה" (ע"ש הפיזיקאי והכימאי אלסנדרו וולטה) שיועדה לשוק המקצועי, לשרתים ולמחשוב-על בלבד.
תחת ארכיטקטורה זו יצאו שני מעבדים גרפיים מסדרת Tesla המיועדת ל-GPGPU, מעבד מסדרת Quadro שיועד לתחנות גרפיקה מקצועיות, ואת Titan V, שהפעם מותג ככרטיס לתחנות עבודה.
כלל המעבדים הגרפיים שהושקו במסגרת ארכיטקטורה הזו הגיעו בליתוגרפייה של 12 ננומטר וכן תמכו ב-NVLink 2.0 וכן השתמשו ברכיבי זיכרון מסוג HBM2, בדומה לכרטיסים המקצועיים של המתחרה AMD.
בארכיטקטורה זו נעשה לראשונה שימוש בליבות Tensor המיועדות ללמידת מכונה ובינה מלאכותית, ליבות בהן ייעשה שימוש גם בארכיטקטורת "טיורינג" שיועדה לקהל הרחב והושקה כמעט שנה לאחר מכן.
כרטיסים לשוק הביניים: RTX 2060
כרטיסים לשוק המקצועני: RTX 2080 Ti, Titan RTX
בסדרה זו ישנו מעבר לארכיטקטורת "טיורינג" (ע"ש מדען המחשב אלן טיורינג) בליתוגרפיה של 12 ננומטר ותוך שימוש ברוב הטכנולוגיות ששימשו קודם לכן גם את ארכיטקטורת "וולטה" המקצועית (פרט לשימוש ברכיבי זיכרון מסוג HBM2).
בגלל המעבר לתמיכה בטכנולוגיית ניתוב הקרניים, השתנתה התחילית המציינת את שמם של כרטיסי המסך מ-GTX ל-RTX.
הסדרה היא הראשונה לתמוך בזכרונות GDDR6. גרסאות "Super" מחודשות שלהן יצאו במהלך שנת 2019.
תת-סדרה זו מבוססת אף היא על ארכיטקטורת "טיורינג" ומיועדת לשוק הנמוך-בינוני, הבאה להוות חלופה זולה לסדרת ה־RTX ולתחרות בכרטיסים התקציבים של המתחרה AMD.
בניגוד לסדרת האב, לסדרה זו אין את ליבות ה-RT (המשמשות ל ניתוב קרניים בזמן אמת) ואת ליבות ה־Tensor (המשמשות ללמידת מכונה ובינה מלאכותית), דבר התורם למחירה הזול, ועל כן כרטיסיה קיבלו את המיתוג "GTX".
בספטמבר 2019 הודיעה נוידיה כי תשחרר מנהלי התקן שיאפשרו תמיכה בניתוב קרניים ברמת התוכנה (DirectX Ray Tracing), ביחד עם מספר כרטיסים מסדרת 10.
תאריך יציאה: ספטמבר 2020. השיווק החל ב-17 בספטמבר.
כרטיסים לשוק הנמוך: RTX 3050
כרטיסים לשוק הביניים: RTX 3060 Ti, RTX 3060
סדרה זו מבוססת על ארכיטקטורת "אמפר" (ע"ש הפיזיקאי אנדרה מרי אמפר) בליתוגרפיית ייצור של 8 ננומטר מבית סמסונג.
לטענת נוידיה, ארכיטקטורה זו תספק ביצועים כפולים יותר מביצועי ארכיטקטורת טיורינג, ותהיה פי 2 חסכונית יותר באנרגיה.
יציאתה של הסדרה לוותה בעליות מחירים משמעותיות עקב מקרים רבים בהם הכרטיסים אזלו מהמלאי כתוצאה מהמחסור העולמי בשבבים.
תאריך יציאה: ספטמבר 2022. השיווק החל ב-12 באוקטובר.
כרטיסים לשוק המקצועני: RTX 4090
סדרה זו מבוססת על ארכיטקטורת "עדה לאבלייס" (ע"ש המתמטיקאית עדה לאבלייס) בליתוגרפיית ייצור של 5 ננומטר מבית TSMC.
הכרטיסים תומכים בניתוב קרניים בזמן אמת באמצעות ליבות הדור השלישי של Nvidia RTX, וכן בגרסה משופרת של DLSS על ידי שימוש בדור הרביעי של ליבות "טנזור".
עם ההכרזה על הכרטיסים הראשונים בסדרה, זכתה הסדרה לביקורת על תמחור מוגזם למרות התאוששות מה של שוק הכרטיסים ממשבר השבבים, כתוצאה מירידה בשימוש בכרטיסי מסך לכריית מטבעות עקב המעבר של שירותי בלוקצ'יין רבים משימוש ב-Proof of Work לשיטת Proof of Stake.
כמו כן, הואשמה החברה בהטעיית צרכנים בכך שהכריזו על שתי גרסאות של 4080, גרסה בת 16GB זיכרון VRAM וגרסה בת 12GB, כשגרסת ה-12GB הייתה נחותה בהרבה בנתוניה הטכניים לעומת גרסת ה-16GB כאשר ההבדל במחירי ההשקה בין שני הכרטיסים היה מזערי.
כתוצאה מכך, החליטה אנוידיה לא להשיק את גרסת ה-12GB של ה-4080 ולהשיק אותה בשלב מאוחר יותר כ-4070Ti.
כמו כן, צרכנים שרכשו את כרטיס הדגל של החברה, 4090, התלוננו כי חיבורי ה-PCIe 12pin המספקים חשמל לכרטיס מועדים להתחמם ולהינמס עקב עומס יתר חשמלי.
כתוצאה מכך, הוגשה תובענה ייצוגית כנגד אנוידיה על כך שסיפקה לצרכנים "מוצר מסוכן שלא היה אמור להימכר במצבו הנוכחי".
לאחר בחינת הנושא על ידי אנוידיה, התברר כי הבעיה עשויה להתעורר כתוצאה מאי הקפדה על חיבור שגוררת עימה סגירה חלקית של המעגל החשמלי.
סדרת מאיצי הגרפיקה GeForce 10 (10XX) היא משפחת מעבדים גרפיים שפותחה על ידי חברת אנבידיה.
המעבדים בנויים בארכיטקטורה של פסקל, על שמו של המתמטיקאי בלז פסקל.
הליבה הראשונה שעובדת בארכיטקטורת פסקל, ה-GP100, הוכרזה ב-5 באפריל 2016 והכרטיסים הראשונים שעובדים תחת ארכיטקטורה זו, ה-GTX 1080 וה-GTX 1070, שפועלים על ליבת GP104, הוכרזו ב-7 במאי 2016 בשעה 04:00 לפנות בוקר שעון ישראל.
GTX 1080 כולל בתוכו זיכרון GDDR5X, שמהיר מ-GDDR5 הסטנדרטי, טכנולוגיית SLI היברידית שמכפילה את התעבורה של חיבור ה-SLI.
כל הכרטיסים בארכיטקטורה זו מיוצרים בטכנולוגיה של 16 ננומטרים.
הסדרה הביאה תמיכה בטכנולוגיה GPU Boost 3.0 וכן תמיכה נרחבת במציאות מדומה, שכן השיפורים בביצועים במציאות המדומה ביחס לדור הקודם הם כפי 2.
פיצ'רים חדשים בארכיטקטורת פסקל כוללים:
תמיכה ב-HDCP 2.2 בהפעלה והזרמת תוכן מוגן ב-DRM ברזולוציית 4K (ליבות מקסוול GM200 ו-GM204 לא תמכו בגרסה זו, רק ליבת GM206 תמכה בזה)
חצי דיוק ב-FP16 שמורצים בקצב מהיר פי 2 מ-FP32, בעוד שפעולות של FP64 מורצות בחצי מהמהירות בהתאמה.
Model תאריך יציאה שם קוד ליתוגרפייה
(מ"מ מרובע) אפיק פעולה יחס ליבות צינורות עיבוד (SM) מהירויות שעון רינדור פיקסלים
(Fillrate) זיכרון כוח עיבוד (GFLOPS) צריכת חשמל
(בוואט) תמיכת SLI מחיר השקה
(בדולרים) תדר ליבה בסיסי (MHz) תדר ליבה מוגבה (MHz) מהירות זיכרון (MT/s) פיקסלים (GP/s) טקסטורות (GT/s) כמות (GiB) תעבורה
Gboard (בתרגום חופשי: מקלדת G) היא מקלדת וירטואלית שפותחה על ידי חברת גוגל.
בעבר, האפליקציה נקראה "Google keyboard" והייתה זמינה למשתמשי אנדרואיד בלבד.
בשנת 2016 הושקה גם למערכות iOS ועברה עדכון משמעותי עבור משתמשי אנדרואיד.
המקלדת משלבת את שירותי חיפוש גוגל ומאפשרת שיתוף קובצי GIF ואימוג'ים.
היא כוללת בנוסף מנוע הקלדה המציע את המילה הבאה במשפט בהתאם להקשר.
כיום האפליקציה זמינה לכמאה שפות, כולל עברית בה קיימת גם אופציה לנקד את האותיות.
Gboard הושקה לראשונה למשתמשי iOS בחודש מאי 2016. לאחר חצי שנה, בדצמבר 2016, הושקה למשתמשי Android כעדכון עבור אפליקציית Google Keyboard שכבר הייתה קיימת.
בחודש אוגוסט 2016, נוספו השפות צרפתית, גרמנית, איטלקית, פורטוגזית וספרדית אל מנוע החיפוש.
באותו החודש, התאפשרה שליחת קובצי GIF.
בחודש יולי באותה שנה, נוספה אפשרות של הוספת תמונה כרקע של המקלדת.
בחודש פברואר 2017 נוספו השפות קרואטית, צ'כית, דנית, הולנדית, פינית, יוונית, פולנית, רומנית, שוודית, קטלאנית, הונגרית, רוסית ו-טורקית ובנוסף, המקלדת החלה לתמוך בהקלטות קוליות.
באפריל 2017, חברת גוגל הוסיפה כ-11 שפות חדשות.
בחודש יוני 2017, נוספה אופציה לאפליקציה המאפשרת חיזוי ביטויים שלמים במקום מילים בודדות עבור משתמשי אנדרואיד.
עבור משתמשי iOS הפונקציה צפויה להגיע במועד מאוחר יותר.
Gaytime TV הייתה תוכנית קומדיה ולייף סטייל בריטי-להט"בי בשעות הלילה המאוחרות ושודרה ב-BBC Two שבבריטניה.
זו הייתה תוכנית הטלוויזיה הראשונה של ה-BBC שפנתה ישירות לקהילה הלהט"בית, וזכתה לשבחים מהעיתון הבריטי דיילי מייל במאי 1996 על .
המנחים הראשונים של התוכנית היו רונה קמרון וברט טיילר-מור, כאשר מאוחר יותר החליף ריצ'רד פיירברס את טיילר-מור.
התוכנית הראשונה שודרה ב-29 ביוני 1995, ושודרה לאחרונה ב-27 ביולי 1999. הפקת התוכנית בוצעה על ידי חברת ההפקות הטלוויזיוניות Planet 24 .
הקטעים כללו אימון שבועי עם שחקן הפורנוגרפיה מארק אנתוני, וסיום על ידי שיר לפידים.
Gaze הוא פסטיבל קולנוע להט"בי שמתרחש מדי שנה בדבלין, אירלנד.
מ-1992, פסטיבל זה הוא אירוע הקולנוע הלהט"בי הגדול ביותר באירלנד, והאירוע הלהט"בי הגדול במדינה אחרי מצעד הגאווה בדבלין .
פסטיבל קולנוע זה הוא פסטיבל קולנוע להט"בי חינוכי ומבדר אשר חברי הקהילה הגאה של דבלין אולי לא יוכלו לקבל את ההזדמנות לצפות במקום אחר.
הסרטים בפסטיבל כוללים גם סרטים של אמנים להט"בים שאינם מכילים נושאים להט"בים, וסרטים שהעניקו או מעניקים השראה לאמנים להט"בים.
הפסטיבל החל את חייו כפסטיבל הסרטים ההומו-לסבי של דבלין ב-1992, שנוסד על ידי איבון או'ריילי וקווין סקסטון, והתקיים במרכז הקולנוע האירי .
למעלה מ-3,500 איש השתתפו ב-2006, השנה האחרונה לפני המיתוג מחדש בתור GAZE.
פסטיבל הסרטים ההומו-לסבי של דבלין שינה את שמו ל-GAZE ב-2007. למעלה מ-4,000 איש השתתפו ב-2007, המהדורה החמש עשרה של הפסטיבל.
ב-2007, הצטרפה לצוות פסטיבל הקולנוע מישל דוולין, המתכנתת של פסטיבל הקולנוע בלפסט .
גרסה מעודכנת של תמונתו של דוריאן גריי שנכתב על ידי אוסקר ויילד, עם הסיפור שנקבע בניו יורק בשנות ה-80 של המאה ה-20, הייתה אחת משיאי הפסטיבל.
המהדורה השש-עשרה של הפסטיבל ב-2008, התקיים ב-31 ביולי עד ל-4 באוגוסט וכלל הקרנות במרכז לאמנויות הפרויקט של דבלין, ב-Winding Stair ובמרכז הקולנוע האירי .
המהדורה השבע-עשרה של הפסטיבל ב-2009, התקיים למשך חמישה ימים בקולנוע בית האור בסמית'פילד ב-30 ביולי ועד ל-3 באוגוסט.
גרסה מחודשת של HBO לסרט התיעודי הקלאסי של גנים אפורים, בכיכובם של דרו ברימור וג'סיקה לאנג, זכתה בהצגת הבכורה האירופית כשפתחה את הפסטיבל ב-30 ביולי.
בשנה זו הוצגו למעלה מ-77 סרטים, כולל הצגות בכורה, סרטים תיעודיים וסרטים קצרים.
המהדורה ה-23 של הפסטיבל הוכרזה ב-25 ביולי 2015, עם הקרנות שהתקיימו ב-30 ביולי ועד ל-3 באוגוסט בקולנוע בית האור.
Gay Kids – Kule barn som også finnes (בעברית: ילדים גאים - ילדים מגניבים שקיימים גם הם) הוא ספר נורווגי מ-2008 שאינו בדיוני שניסה לקדם קבלת הומוסקסואליות בקרב ילדים.
הספר יצא לאור ב-6 בנובמבר 2008, ותערוכה על חומר הצילום של הספר הוצגה מחוץ למוזיאון לתרבות היסטורית באוסלו.
במקור תוכנן כי התערוכה תוצג עד ינואר 2009, אם כי התערוכה הוצגה עד ליולי באותה שנה.
בסך הכל, הציגו למעלה ממאה אנשים להט"בים את תמונותיהם מילדותם.
הספר, בחלקו מבוסס על המחקר שנערך במכון למחקר חברתי נורווגי , נועד במקור להיות פרויקט אמנות לתיאור ילדותם של גברים ונשים להט"בים לפני שיצאו מהארון.
הספר ממומן בחלקה על ידי מענקים של משרד הילדים והשוויון ו-Fritt Ord , וגם היא בחסות הארגון Gay & Lesbian Health Norway ומספר ארגונים אחרים.
המחבר אנגלטבדט הצהיר כי עם יציאת הספר, הוא רוצה לראות את הספר נהיה ספר לימוד בבתי הספר היסודיים של נורווגיה.
בריאיון שנערך עם שר החינוך בארד ווגארד סוללהל , שהתקיים ב-6 בנובמבר 2008, נכתב כי הספר יהיה זמין בבתי ספר יסודיים וכי:
Gaza City Mall ("קניון העיר עזה") הוא קניון בעיר עזה.
הקניון נמצא בבעלות חברת אל-חיאת טורד וממוקם מערבית לעיר עזה ובסמוך לכיכר חיידר עבדל שאפי.
הוא נפתח ב - 17 ביולי 2010 והוא הקניון הראשון שנפתח מאז שחמאס השתלטו על עזה ב 2007.
הקניון הוא בן שלוש קומות והוא משתרע על שטח של כאלפיים מ"ר ושוכנים בו בין היתר קולנוע, מסעדות וחנויות קמעונאיות.
הקניון הוא בין מרכזי המסחר היחידים שפועלים בעיר עזה ומהווה מתחם מסחר מרכזי בעיר.
מרכזי המסחר נוספים ברצועת עזה הם קניון עזה שנמצא בשכונת היוקרה א-רימאל, גם קניון קפיטל נמצא בא-רימאל וכן שוק הזהב.
כרגע בעקבות מלחמת חרבות ברזל שמתנהלת בעזה הקניון סגור.
Gay panic defense היא אסטרטגיה משפטית המקובלת במספר מדינות ברחבי העולם, שבה נאשם בעבירת תקיפה או רצח טוען לחפותו מאחר שביצע את העבירה כאשר היה במצב של אי-שפיות זמנית וזאת בשל התנהגות מינית הומוסקסואלית לא רצויה מצד קורבן העבירה כלפי מבצע העבירה.
נאשם עשוי לטעון שהוא חש כי התנהגותו המינית של הקורבן כל-כך פוגעת או מפחידה שהוא ראה בה קינטור, ובתגובה פעל בהגנה עצמית, באופן שהוא לא היה אחראי למעשיו, ועל כן אלו הן נסיבות המקלות בחומרת העבירה שביצע.
לעיתים קרובות (אם כי לא תמיד) Trans panic - ביטוי של הומופוביה וטרנספוביה - היא הגנה קשורה במישרין במקרים של תקיפה, הריגה או רצח של אישיות טרנסג'נדרית, אשר היו בינה לבין התוקף (או התוקפים) יחסים מיניים, כל עוד התוקף לא היה מודע לכך שהקורבן הוא/היא טרנסג'נדר/ית עד שראה אותו/ה בעירום.
באופן כללי יותר, ההגנה יכולה להיקרא LGBTQ+ panic defense.
הגנה משמשת בעיקר בעבירות המבוצעות על ידי גברים סיסג'נדרים כנגד גברים הומוסקסואלים ונשים טרנסג'נדריות.
טיעון ההגנה Gay panic defense צמח משילוב של הגנות משפטיות שהיו נהוגות מאז אמצע המאה ה-19 עם הפרעות נפשיות שתוארו בתחילת המאה ה-20. טיעון הגנה זה מבקש ליישם את המסגרת המשפטית המקובלת של הגנת אי-שפיות, תוך שימוש במצב הנפשי המכונה "".
המסגרת המשפטית של הגנת אי-שפיות זמנית קיימת מאז 1859, במטרה לקבוע בפסק דין של נאשם כי הוא זכאי על רקע אי שפיות.
הפסיכיאטר טבע את המונח "" בשנת 1920 ותיאר אותו כמצב של "פאניקה עקב לחץ בלתי נשלט של תשוקה מינית סוטה".
קמפף קבע כי מדובר בהפרעה דיסוציאטיבית חמורה ומזיקה.
הוא זיהה את התופעה במהלך מלחמת העולם הראשונה ולאחר מכן, ב שבוושינגטון הבירה.
ההפרעה נכללה בקצרה במדריך לאבחון וסטטיסטיקה של הפרעות נפשיות כמונח משלים בנספח ג' אך לא הופיעה במהדורות הבאות ולכן אינה נחשבת למצב שאפשר לאבחן על ידי האגודה האמריקנית לפסיכיאטריה.
בשונה מההגנה המשפטית שנוצרה מאוחר יותר ונקראה על שמה, הופעת פאניקה מהומוסקסואליות איננה מיוחסת לסיטואציה בו אדם מוצא עצמו במצב לא רצוני שבו הומוסקסואלים מתחילים איתו.
במקום זאת, קמפף הצהיר כי היא נגרמת דווקא בגלל התשוקה ההומוסקסואלית של האדם עצמו.
פאניקה מהומוסקסואליות כהפרעה בבריאות הנפש נבדלת מהגנת Gay panic במערכת המשפט.
בעוד שההפרעה "פאניקה מהומוסקסואליות" נחשבה בשלב מסוים למצב רפואי שניתן לאיבחון, הגנת Gay panic מרמזת רק על אובדן זמני של שליטה עצמית.
באוסטרליה, הגנה זו מכונה homosexual advance defence, ובראשי תיבות: HAD.
על מעמדה החוקי של HAD באוסטרליה, קנט בלור כתב:
מדינת ויקטוריה העבירה רפורמות דומות בשנת 2005, ואחריה אוסטרליה המערבית בשנת 2008 וקווינסלנד בשנת 2017 (עם סעיף המתיר זאת ב"נסיבות יוצאות דופן" על ידי שופט).
ניו סאות' ויילס, טריטוריית הבירה האוסטרלית והטריטוריה הצפונית יישמו שינויים הקובעים כי התנהגות מינית לא אלימה (מכל סוג שהוא, כולל מצד הומוסקסואלים) אינה יכולה לשמש כקו הגנה תקף.
בשנת 1975, אוסטרליה הדרומית הייתה לתחום השיפוט האוסטרלי הראשון לבטל חוקים האוסרים יחסי מין הומוסקסואליים בהסכמה; עם זאת, מאז אפריל 2017 זהו תחום השיפוט היחיד אשר עדיין לא ביטל או שינה את החקיקה בנוגע ל-Gay panic defense.
בשנת 2015, ממשלת מדינת אוסטרליה הדרומית המתינה לדיווח של המכון לרפורמת החוק באוסטרליה הדרומית ותוצאות הערעור לבית המשפט העליון מבית המשפט לערעורים הפליליים של המדינה.
בשנת 2011 אנדרו נגרה, בן 37, נרצח על ידי מייקל לינדזי אשר הכה ודקר אותו.
טיעון ההגנה העיקרי של לינדזי היה שהוא דקר את נגרה בחזהו ובבטנו, אך מותו של נגרה היה תוצאה של מעשהו של אדם אחר, אשר חתך את גרונו של נגרה.
טיעון ההגנה המשני של לינגזי היה שהוא איבד שליטה עצמית לאחר שנגרה התחיל איתו והציע לשלם לו בתמורה לקיום יחסי מין.
חבר מושבעים הרשיע את לינדזי ברצח והוא נידון למאסר עולם, ללא אפשרות לשחרור על-תנאי במשך 23 שנים.
בית המשפט לערעורים הפליליים אישר את ההרשעה, וקבע כי נפל פגם בהנחיות שקיבל חבר המושבעים בנוגע להגנת Gay panic, ועם זאת - כל חבר מושבעים סביר היה מגלה שאדם מן היישוב לא יאבד שליטה עצמית ויפעל בדרך שפעל לינדזי.
עם זאת, בית המשפט העליון קבע כי ההנחיות שקיבל חבר המושבעים כן הובילו לעיוות הדין, ביטל את הרשעתו של לינדזי והורה על משפט חוזר.
לינדזי נשפט שוב והורשע שוב ברצח.
בית הדין הפלילי לערעורים אישר את ההרשעה, ובקשה להגשת ערעור מיוחד לבית המשפט העליון נדחתה.
באפריל 2017 המליץ המכון לרפורמה במשפט בדרום אוסטרליה לבצע רפורמה בחוק המפלה על רקע נטייה מינית או מגדר, אך דחה את ההחלטה בנוגע להוצאת Gay panic defense מחוץ לחוק עד להשלמת השלב הבא בדו"ח.
באפריל 2019 הודיעה ממשלת דרום אוסטרליה כי הגנת Gay panic defense תבוטל.
לאחר שיתקיים שלב של "התייעצות עם הקהילה", הצעת חוק צפויה להיות מוגשת לפרלמנט של דרום אוסטרליה, שתחוקק ותיושם עד לשנת 2020.
בשנת 2018 הציגו הסנאטור אד מרקי וחבר הקונגרס ג'וזף קנדי השלישי (שניהם נציגי המפלגה הדמוקרטית ממסצ'וסטס) שתי הצעות חוק, אשר אוסרות על נאשם במשפט פלילי פדרלי לטעון, כהגנה, כי התנהגות מינית לא אלימה של קורבן העבירה מצדיקה אותה, או מקלה על חומרתה.
ביוני 2019 הוצגה בשני בתי הקונגרס הצעת חוק חדשה בנושא.
ביוני 2019 הוצגה בשני בתי הקונגרס הצעת החוק .
הצעת החוק אוסרת על נאשם בפלילים לטעון להגנתו שכאשר אדם אחר מתחיל איתו, בצורה שאיננה אלימה, הזהות המינית או המגדרית של אותו אדם יכולה לשמש כתירוץ או הצדקה לצורך הקלה בחומרת העבירה.
נכון ליולי 2020, ב-11 מדינות בלבד בארצות הברית קיימים חוקים נגד Gay panic defense או נגד Trans panic defense, והן: קליפורניה, אילינוי, רוד איילנד, קונטיקט, הוואי, מיין, נבאדה, ניו יורק, ניו ג'רזי, וושינגטון וקולורדו.
חקיקה שכזו קיימת גם בוושינגטון די.
בשנת 2006 תיקנה קליפורניה את חוק העונשין כך שיכלול הוראות לחבר מושבעים להתעלם מהטיה, הזדהות, דעות קדומות או דעת קהל בקבלת החלטתם; החוק קבע כי יש להנחות את משרד עורכי הדין המחוזיים אודות Gay panic defense וכיצד למנוע מדעות קדומות להשפיע על מהלכי ותוצאות הליכים משפטיים.
(ABA) קיבלה פה אחד החלטה בשנת 2013 הקוראת לממשלות לפעול בהתאם לרוח ההנחיות של מדינת קליפורניה ולקבוע הוראות מפורשות לחבר מושבעים להתעלם מהטיה ולחנך תובעים בנושא Gay panic defense.
בעקבות החלטת ה-ABA בשנת 2013, ממשיכה לעבוד עם מחוקקים ברמת המדינה כדי לסייע באיסור השימוש בטקטיקה זו באולמות משפט ברחבי הארץ.
ב-27 בספטמבר 2014, מושל קליפורניה ג'רי בראון חתם על הצעת חוק מס' 2501, והפך את קליפורניה למדינה הראשונה בארצות הברית שאוסרת על שימוש ב-Gay panic defense או ב-Trans panic defense.
החוק קובע כי גילוי או ידיעה של מין, מגדר, זהות מינית או זהות מגדרית של אדם אינו מהווה כשלעצמו קינטור המצדיק הפחתה האישום מתחת להריגה.
באוגוסט 2017 חתם ברוס ראונר, מושל אילינוי, על הצעת חוק מס' SB1761, ואסר על ב-Gay panic defense או ב-Trans panic defense במדינה.
ביוני 2018, הצעות חוק H7066aa ו-S3014, האוסרות על Gay panic defense ועל Trans panic defense, התקבלו ברוב מוחץ: בבית המחוקקים הצביעו 68 בעד מול 2 נגד, ובסנאט הצביעו 27 בעד ללא מתנגדים.
מושל רוד איילנד חתם על הצעות החוק והפך אותן לחוק כעבור חודש, ביולי 2018. החוק נכנס לתוקף באופן מיידי.
בשנת 2019, בית המחוקקים של מדינת ניו יורק שקל שוב לאסור על Gay panic defense.
ב-30 ביוני 2019, ביום מצעד הגאווה של ניו יורק, חתם מושל ניו יורק אנדרו קואומו על הצעת החוק, שנכנסה לתוקף באופן מיידי.
באפריל 2019, שני בתי המחוקקים של מדינת הוואי העבירו הצעות חוק לאיסור על Gay panic defense ועל Trans panic defense (HB711 ו-SB2).
הוקמה ועדה שנועדה לאחד את שתי הצעות החוק להצעה אחת; בסופו של דבר, גרסה משותפת עברה בשני בתי המחוקקים ב-26 באפריל 2019 ונחתמה כחוק כעבור חודשיים, ב-26 ביוני 2019, על ידי מושל הוואי דייוויד איגה.
החוק נכנס לתוקף באופן מיידי.
במאי 2019 העבירה הרשות המחוקקת של נבדה את SB97 כדי לאסור על שימוש ב-gay and trans panic defense בבתי משפט בתחום השיפוט של המדינה.
ב-14 במאי 2019 חתם המושל סטיב סיסולאק על SB97. החוק נכנס לתוקף ב-1 באוקטובר 2019.
ביוני 2019, האספה הכללית בקונטיקט העבירה את הצעת חוק SB-0058 פה אחד, האוסרת Gay and Trans panic defense.
הצעת החוק נחתמה על ידי המושל נד למונט, והחוק נכנס לתוקף ב-1 באוקטובר 2019, בהתאם לחוקת קונטיקט.
עוד ביוני 2019, העבירה הרשות המחוקקת של מיין הצעת חוק (הצבעה בבית הנבחרים עברה ברוב של 1–132 וההצבעה בסנאט עבר ברוב של 0–35), עליה חתמה המושלת ג'אנט מילס ב-21 ביוני 2019 שנכנסה לתוקף מיד.
ניו ג'רזי העבירה פה-אחד הצעת חוק לאיסור ההגנה על Gay and Trans panic defense; ההצעה עברה והפכה לחוק בינואר 2020.
בפברואר 2020, בית המחוקקים של מדינת וושינגטון העביר הצעת חוק (ההצבעה עברה בבית הנבחרים ברוב של 5–90 עם שלושה נעדרים, וההצבעה בסנאט עברה ברוב של 3–46) לביטול Gay panic defense.
הצעת החוק נחתמה בחוק במרץ 2020 על ידי מושל מדינת וושינגטון ג'יי אינסלי.
מדינת וושינגטון הופכת למדינה האמריקאית העשירית האוסרת על Gay panic defense (כאשר החוק נכנס לתוקפו ביוני 2020).
ביולי 2020 קולורדו הפכה למדינה האמריקאית ה-11 שביטלה את Gay panic defense.
בדצמבר 2020 הצביעה מועצת מחוז קולומביה פה-אחד על הצעת חוק לאיסור השימוש ב-"Gay/Trans Panic Defense".
מיוריאל באוזר אמרה כי היא תחתום על הצעת החוק.
הצעת החוק תעבור לאחר מכן אל גבעת הקפיטול, ליקורת של 30 יום על ידי הקונגרס האמריקאי, כפי שנדרש על פי החוק.
מאז ינואר 2021 הוצגו הצעות חוק דומות בכמה מדינות נוספות.
ההנחיה שניתנה על ידי שירות התביעה של הכתר באנגליה ובוויילס קובעת: "העובדה שהקורבן יזם פעילות מינית כלפי הנאשם אינה, כשלעצמה, מספקת לנאשם הגנה עצמית באופן אוטומטי על הפעולות שבחר לנקוט לאחר מכן".
בבריטניה קו הגנה זה ידועה כבר עשרות שנים בשם "הגנת פורטסמות'" או "הגנת השומר".
(במושג האחרון נעשה שימוש בפרק של תוכנית הטלוויזיה "רמפול" בשנת 1980).
רב-טוראי ג'וזף סקוט פמברטון, נחת ארצות הברית ממסצ'וסטס, הורשע בהריגה (אך לא ברצח) של ג'ניפר לאוד בחדר מוטל שבאולונגאפו, הפיליפינים בשנת 2014. המשטרה אמרה כי פמברטון חש זעם לאחר שגילה שלאוד היא אישה טרנסג'נדרית.
לאחר שפמברטון ריצה שש שנות מאסר, מתוך עונש של עשר שנות מאסר שנגזרו עליו, נשיא הפיליפינים רודריגו דוטרטה העניק לו "חנינה מלאה".
הסנאטורית אימי מרקוס אמרה כי החנינה תעזור לפיליפינים לקיים יחסים "עמוקים מאוד ולבביים מאוד" עם ארצות הברית.
בשנת 2003, דייוויד מקני, מעצב פנים הומוסקסואל ולשעבר מנחה טלוויזיה, נרצח על ידי פיליפ לייטון אדוארדס, עובד מין במשרה חלקית.
במשפטו, טען אדוארדס אמר שאמר למקני שהוא סטרייט, והשניים הסכימו כי אדוארדס יאונן בפני מקני תמורת תשלום, אך ללא כל מגע בין השניים.
ההגנה טענה בהצלחה כי מקני התגרה באדוארדס, שהיה לו 56 הרשעות קודמות והיה משוחרר על תנאי במשך 11 יום בעת האירוע, בכך שהפר את הסכם אי המגע בין השניים.
אדוארדס הורשע בהריגה ונכלא למשך תשע שנים.
ביולי 2009, הורשע פרדיננד אמבך (32), תייר הונגרי, בהריגת רונלד בראון, בן 69. תחילה הואשם באמבאך ברצח, אך האישום שונה להריגה לאחר שעורך דינו של אמבאך הציג בהצלחה את הגנתו המבוססת על Gay panic defense.
ב-26 בנובמבר 2009, הפרלמנט בניו זילנד הצביע על ביטול סעיף 169 לחוק העונשין משנת 1961, והסיר את ה-provocation defense מהחוק בניו זילנד.
יש הטוענים כי שינוי זה בחוק נעשה כתוצאה, בין השאר, של הגנה הכושלת במשפט הרצח של סופי אליוט .
גאטי היא חברת לוגיסטיקה הודית, המציעה שירותי הפצה ברחבי הודו.
המטה הראשי של החברה נמצא בעיר היידראבאד, מלבדו מפעילה החברה משרדים ומחסנים בכל הערים הגדולות בהודו.
גאטי היא חברת בת של אולקרגו לוגיסטיקה וחלק מקבוצת אבשיה (Avvashya Group).
גאטי הוקמה בשנת 1989 כחברת שליחויות והפצה בין צ'נאי ומדוראי.
בשנת 1995, הפכה לחברה בע"מ והחלה לספק ערבות כספית על המשלוחים שלה.
בשנת 2001, החלה החברה לבצע משלוחים בקו המהיר בין קולקטה למומבאי.
בשנת 2020, נרכשה גאטי על ידי חברת הלוגיסטיקה ההודית אולקרגו לוגיסטיקה.
"Gayrussia.ru" הוא ארגון זכויות להט"ב ברוסיה שבסיסו בבירת המדינה, מוסקבה.
הארגון הקים פעולות ציבוריות רבות ברוסיה, בהן המוכרת ביותר מתוכם היה למצעד הגאווה במוסקבה.
בנובמבר 2008, הרחיב "Gayrussia.ru" את עבודת ההסברה שלו גם למדינה השכנה, בלארוס, שם השיק את תנועת הגאווה הסלאבית עם שותפו הבלארוסי המקביל, "Gaybelarus".
הארגון נתן חסות לסרט התיעודי המפרט על ההכנות וציונו של מצעד הגאווה במוסקבה בשנת 2006 של המארגן והמפיק ניקולאי אלכסייב, Moscow Pride '06.
אתר הארגון, "www.gayrussia.ru" מציג חדשות בקרב קהילות להט"ב בינלאומיות רוסיות באנגלית ורוסית.
ומשמש לפרסום מסעי ההברה של הארגון.
"Gayrussia.ru" עוקב אחר הומופוביה של פוליטיקאים ואישי ציבור רוסים שונים, בהם ראש עיריית מוסקבה, יורי לוז'קוב אשר כינה הומוסקסואליות כ-"שטנית" ואסר על קיומו של מצעד הגאווה בעיר במשך השנים.
העמוד נותן בנוסף עצות מעשיות לביקורים ברוסיה.
הארגון, אשר נוסד בראשותו של פעיל הלהט"ב הרוסי ניקולאי אלכסייב, נוצר עבור מאבק באפליה על רקע נטייה מינית (הומופוביה) וזהות מגדרית (טרנספוביה) ברוסיה, ולמען שיפור מעמד זכויות קהילת הלהט"ב במדינה על ידי מסע פרסום פומבי במטרה להבאת נושאי להט"ב לתקשורת הציבורית.
בפברואר 2009 חשף הארגון את סיסמתו תחת הכותרת, "שוויון עבור להט"ב, ללא פשרות".
"Gayrussia.ru" הושק במוסקבה ב-17 במאי 2005 על ידי ניקולאי אלכסייב, היום הבינלאומי הראשון נגד הומופוביה אשר צוין בעולם.
אלכסייב הצהיר כי הקים את הארגון לאור העבודה כי "לא התקיימה התקדמות חברתית ומשפטית בזכויות להט"ב במדינה מאז אי-הפללתה של הומוסקסואליות ברוסיה בשנת 1993".
כארגון לא רשום, "Gayrussia.ru" פועל על פי סעיף 3 של החוק הפדרלי על התאגדות ציבורית הקובע כי: "ארגונים ציבוריים שנוצרו על ידי אזרחים יכולים להירשם בהתאם לחוק הפדרלי הנוכחי ולרכוש את הזכויות של גוף משפטי רשום או יכולים לפעול ללא רישום מדינה ורכישת זכויות של גוף משפטי רשום".
הארגון דווח כאינו מקבל כל מימון ולא מחזיק בחשבון בנק או רכוש.
ניקולאי אלכסייב הוא המנהיג הנוכחי של "Gayrussia.ru".
בין שאר הפעילים נמנים ניקולאי בייב האחראי על כתיבת מאמרים ומשתתף בכנסים בינלאומיים של קהילות להט"ב, אירינה פדוטובה אשר ניסתה להתחתן עם בת זוגה באירוע מתוקשר במוסקבה ב-12 במאי 2009, אנטון סוטיאגין המתאם את הארגון המקביל, "Gaybelarus" בבלארוס ויורי גבריקוב האחראי על נושאי הלוגיסטיקה של הארגון.
דמיטרי ברטנייב הוא עורך הדין הרשמי של הארגון.
"Gayrussia.ru" מנוהל על ידי קבוצה מתחלפת של כ-20 עד 30 פעילים.
"Gayrussia.ru" הוא חבר בוועדת "IDAHO" (היום הבינלאומי נגד הומופוביה, טרנספוביה וביפוביה), "InterPride" (האיגוד הבינלאומי של ארגונים ועמותות המארגנות אירועי להט"ב שונים בהם מצעדי גאווה בעולם) ואיגוד "EPOA" (מארגני אירועי הגאווה האירופאים "Europride").
"Gayrussia.ru" מוגדר כחבר המייסד של תנועת הגאווה הסלאבית המתקיימת ברחבי בלארוס.
"Gayrussia.ru" השיק חמישה מסעי פרסום עיקריים מאז הקמתו.
אחד מהם אשר כלל התנגדות לאיסור משרד הבריאות הרוסי לתרומות דם מצעד גברים הומוסקסואלים, השיג את מטרתו בהצלחה בשנת 2008 בה בוטל האיסור.
הקמפיין המפורסם ביותר של הארגון המתמשך לאורך שנים הוא למען חופש ההתאגדות, אשר מכונה לעיתים קרובות בתקשורת כ-"קרב הגאווה במוסקבה".
נכון ליולי 2009, אף פעולה ציבורית עבור שיפור מעמד זכויות להט"ב לא אושרה באף עיר ברוסיה.
ביולי 2005, "Gayrussia.ru" השיק את יוזמת מצעד הגאווה של מוסקבה שעליה הכריז ניקולאי אלכסייב במהלך מסיבת עיתונאים שהתקיימה בעיר.
ראש עיריית מוסקבה, יורי לוז'קוב, הצהיר במספר הזדמנויות כי "לא יאשר כל פעולה פומבית של הומואים ברחובות העיר".
עם זאת, מצעד העיר התרחש למרות האיסורים ב-27 במאי 2006, ב-27 במאי 2007, ב-1 ביוני 2008 וב-16 במאי 2009. פעילים נעצרו מדי שנה מול חברי התקשורת הבינלאומיים המרכזיים בעוד דיווחים על קיום האירועים והתייחסותם על ידי הרשויות הרוסיות גונו ברחבי העולם.
"Gayrussia.ru" הרחיב במשך השנים את מסע הפרסום שלו מחוץ לבירה מוסקבה וניסה לארגן פעולות ציבוריות ברחובות הערים טמבוב באוקטובר 2008, וריאזאן באפריל 2009.
הארגון ערער באופן שיטתי על כל פעולות האסורות שלו דרך בתי המשפט הרוסים לפני ששלח את התיקים לבית הדין האירופי לזכויות אדם בשטרסבורג, צרפת.
עם זאת, אף מקרה לא זוכה בבתי המשפט ברוסיה בעוד השופטים הרוסים הכחישו את המקרים השונים שנקבעו כתקדימים על ידי בית הדין האירופי בעת קבלת פסיקותיו על התרות למען חופש ההתאגדות של קהילות להט"ב ברחבי העולם במשך השנים.
במקרה של פסק הדין בונצ'קובסקי ואחרים נגד פולין בית המשפט קבע כי האיסור על קיום צעדת השוויון בוורשה בשנת 2005 מהווה הפרה של האמנה האירופית לזכויות אדם, אשר אושררה על ידי הפדרציה הרוסית בשנת 1998.
נכון ליולי 2009, כ-168 אירועים אשר נאסרו על ידי הרשויות הרוסיות ממתינים לדיון בשבעה מקרים שונים בבית הדין האירופי.
ב-14 בפברואר 2009, פעילים מהארגון לצד הארגון הבלארוסי "Gaybelarus" הצטרפו לפעילים מקבוצת הלהט"ב המקומית "TaPaGeS" וארגנו מחאה במרכז שטרסבורג בדרישה מבית הדין להאיץ את הטיפול בתיקיהם, כשהעתיק ביותר מבינם נשלח בינואר 2007 ללא תוצאה.
ב-19 ביולי 2006 וב-19 ביולי 2007, הפגנה שאורגנה על ידי הארגון מול שגרירות איראן ברוסיה במטרה "למשוך תשומת לב להוצאה להורג של קטינים ולדרוש את ביטול עונש המוות" אושרה באופן חריג על ידי המחוז של האזור האדמיניסטרטיבי המרכזי של מוסקבה.
הבקשה לא התייחסה במפורש למחאה עבור זכויות להט"ב.
עם זאת, אותה מחאה נאסרה ביולי 2008 וביולי 2009 לאחר שנוספו המילים "הומוסקסואלים" בבקשת ההיתר לקיומה.
באפריל 2009, "Gayrussia.ru" העביר את האיסור על המחאה ביולי 2008 לוועדת זכויות האדם של האו"ם, בעוד מטרת הארגון הייתה קבלת פסיקה נגד רוסיה הן בבית הדין האירופי לזכויות אדם והן בוועדת זכויות האדם של האו"ם.
בדו"ח הסופי שלה, הוועדה הביעה את דאגותיה לגבי אלימות כלפי לסביות, הומואים, טרנסג'נדרים וביסקסואלים ברוסיה וכן מהאפליה השיטתית על בסיס נטייה מינית, לרבות דברי שטנה של פקידי ציבור, מנהיגים דתיים ובכלי התקשורת.
הוועדה הביעה בנוסף את חששותיה באשר לפגיעה "בזכות לחופש האספה וחופש ההתאגדות" בקרב חברי קהילת הלהט"ב.
איסור תרומת דם מאת גברים הומוסקסואלים
באפריל 2006, הארגון ביקש ממשרד התביעה הכללית ושר הבריאות לתקן את ההוראה לגבי תורמי דם שפרסם שר הבריאות ב-14 בספטמבר 2001, הכוללת הומוסקסואלים כחלק מקבוצות הנאסרות לתרומות דם.
ביולי 2006, התביעה הכללית הכירה בכך שאין שום דבר בחוק שמונע מהומוסקסואלים לתרום את דמם וקבעה כי במקום זאת, החוק מגדיר רק מה היא "רשימה של מחלות שיכולות למנוע תרומת דם".
כתוצאה מכך ביקשה ממשרד הבריאות להסיר הומוסקסואלים מהוראות האיסור.
באפריל 2007, שלח הארגון תזכורת לתביעה הכללית ולמשרד הבריאות מאחר שההוראה לא תוקנה.
ב-14 בספטמבר 2007, ארגן מחאה מול שר הבריאות בבקשה לתקן את ההוראה.
המחאה התרחשה אף על פי שנאסרה על ידי השלטונות, בעוד מספר פעילים נעצרו.
באותו יום ניסה ניקולאי אלכסייב לתרום את דמו במרכז עירויים במוסקבה, אך נדחה.
הכחשת דחייתו המרכז לקבלת דמו של אלכסייב תועדה על ידי מספר אנשי תקשורת שסיקרו את האירוע.
במאי 2008, משרד הבריאות כתב לארגון מכתב בו אישר שהוא הוציא סופית הומוסקסואלים מהוראות האיסור שלו לתרומות דם.
נכון ליולי 2013, מסע פרסום זה עדיין מסמן את האפליה היחידה נגד הומוסקסואלים אשר בוטלה ברוסיה מאז אי-הפללתה של הומוסקסואליות ב-1993.
ב-24 במאי 2006 הוסיף הפרלמנט המקומי של אזור ריאזאן לרשימת העבירות המנהליות: "סעיף 3.13. פעולות ציבוריות המכוונות לתעמולה של הומוסקסואליות (זכר ונקבה) בקרב ילדים קטינים".
במרץ 2009, פעילי הארגון פתחו במסע פרסום המבקש לבטל את החוק.
ב-30 במרץ 2009, ניקולאי באייב ואיירה פט נעצרו בריאזאן והואשמו ב-"חשיפת תעמולה של הומוסקסואליות לקטינים" לאחר שעמדו ליד בית ספר מקומי עם כרזות הכיתוב: "הומוסקסואליות היא נורמלית", "אני הומוסקסואל וגאה בזה".
לאחר מכן שוחררו ונידונו לקנס.
ניקולאי באייב ערער על מעצרו לבית הדין האירופי לזכויות אדם ואילו אירינה פט ערערה לוועדת זכויות האדם של האו"ם.
ניקולאי אלכסייב ערער על המקרה לאותו בית דין גם כן.
בינואר 2010 נתן בית המשפט החוקתי החלטה נגד שלושת הפעילים שטענו כי החוק אינו חוקתי.
באפריל 2010, ועדת זכויות האדם של האו"ם פתחה את התיק של אירינה פט והחלה לתקשר עם שני הצדדים.
נכון ליוני 2010, בית הדין האירופי לזכויות אדם טרם פתח בתיק.
הארגון ערער בנוף לאיסור היתר לקיום הפגנה ושביתה נגד החוק שנדחו.
בשנת 2006, "Gayrussia.ru" ארגן את מצעד הגאווה הראשון של מוסקבה בין ה-25 ל-27 במאי למרות מחאות נגדיות של פעילים הומופובים.
בשנת 2007, "Gayrussia.ru" ארגן את מצעד הגאווה השני של מוסקבה בין ה-26 ל-27 במאי.
בשנת 2008, "Gayrussia.ru" לא ארגן מצעד בעוד מהדורתו השנתית השלישית בבירה התקיימה בצורה של 2 מחאות פלאש מוב.
בשנת 2009, "Gayrussia.ru" ארגן את מצעד הגאווה הסלאבי הראשון במוסקבה בין ה-14 ל-17 במאי.
בשנת 2010, "Gayrussia.ru" ארגן יחד עם הארגון "Gaybelarus" את מצעד הגאווה הסלאבי השני בבירת בלארוס, מינסק בין ה-14 ל-16 במאי, ומהדורת המצעד החמישית של מוסקבה ב-26 במאי.
ועידת זכויות להט"ב במינסק 2009
ב-26 בספטמבר 2009, "Gayrussia.ru" אירח יחד עם ארגונו הבלארוסי המקביל "Gaybelarus" ועידת זכויות אדם להט"ב במלון חמישה כוכבים קראון פלאזה במינסק.
המשתתפים הגיעו מתשע ערים שונות בבלארוס, ומ-10 מדינות באירופה, המייצגות יותר מ-30 ארגונים שונים.
הוועידה התקיימה בחסות היום הבינלאומי נגד הומופוביה.
משלחת הנציבות האירופית לבלארוס נתנה את תמיכתה הפוליטית לקיום אירוע.
ז'אן-אריק הולצפל, ראש המשלחת, התעקש בנאום הפתיחה שלו על החובה "להילחם בהומופוביה באירופה ובבלארוס בפרט".
כמו כן, במהלך הוועידה נכחו נציגי שגרירויות משוודיה, צרפת והונגריה וכן נציג "NGO Global Rights Defenders" (לשעבר ועדת הלסינקי לזכויות אדם השוודית) כמשקיפים.
נציגי הוועידה דנו ואימצו החלטה משותפת על זכויותיהם של הומואים, לסביות, טרנסג'נדרים וביסקסואלים בבלארוס.
הטקסט, שנשלח לאחר מכן לנשיא אלכסנדר לוקשנקו, לממשלה ולפרלמנט, קורא לאסור על אפליה על רקע נטייה מינית וזהות מגדרית בחוק, העמדה לדין על רקע דברי שטנה, הכרה בשוויון זכויות של זוגות בני אותו המין והכרה ב-17 במאי כיום נגד הומופוביה.
הוועידה ביקשה מהרשויות הבלארוסיות לספק תמיכה בארגון מצעד הגאווה הסלאבי במינסק במאי 2010.
"Gayrussia.ru" פועל כסוכנות חדשות בלתי רשמית, המספק מידע המופנה לקהילת הלהט"ב באנגלית וברוסית.
ערוץ זה שימש גם לפרסום פעילות הארגון.
נכון לדצמבר 2008, הארגון דיווח על פרסום של למעלה מ-5,000 מאמרים וקבלת 10 מיליון כניסות באתר האינטרנט שלו.
ברוסיה, חדשות הסוכנות מתפרסמות לעיתים קרובות על ידי סוכנות הידיעות "Interfax", הרדיו "Echo of Moscow, ופורטלי האינטרנט "Lenta.ru" ו-"Newsru.com".
מחוץ לרוסיה, חדשות הסוכנות מתפרסמות מחדש על ידי סוכנות הידיעות "AFP", "AP" ומספר רב של מגזינים ופורטלי להט"ב בהם: "Tetu", "E-llico" ,"Illico", "Yagg" (צרפת), "The Advocate", "365gay.com", "Queerty" (ארצות הברית), ו-"Pinknews" (הממלכה המאוחדת).
בשנת 2005, "Gayrussia.ru" הקים שותפות עם אתר חדשות הלהט"ב הבריטי, "UKGayNews".
בשנת 2009, "Gayrussia.ru" הקים שותפות עם רדיו הלהט"ב הרוסי הראשי, "Gay-Radio.ru" דרך האינטרנט.
בשנת 2010, השיק הארגון רדיו מקוון בשם "GayRussia-radio" אשר הפך לזמין להזרמות מדיה בדף האינטרנט שלו.
במרץ 2006, "Gayrussia.ru" זכה בתואר "תורם הברזל" של הכנס העולמי ה-XXIII בקרב הארגון האירופי, "ILGA-Europe" שהתקיים בז'נבה, שווייץ.
במאי 2009, זכה הארגון בפרס "לב זהב" בפסטיבל הגאווה בפנום פן, קמבודיה כהוקרה על תמיכתו בארגון.
בדצמבר 2009 זכה "Gayrussia.ru" בפרס "מכללת אירופה" בדנמרק על פעילותו למען זכויות מיעוטים ברוסיה.
Gay Shame היא תנועה קווירית רדיקלית המתנגדת למיינסטרים הלהט"בי.
התנועה מציגה באופן ישיר השקפה חלופית של אירועי גאווה ופעילויות של הומוסקסואלים, שהפכו יותר ויותר ממוסחרים עם נותני חסות תאגידים, כמו כן אימוץ של אג'נדות מיינסטרים, כדי להימנע מפגיעה בתומכים ובנותני חסות.
תנועת ה-Gay Shame מאמצת את אידאולוגיית תרבות הנגד.
Gay Shame נוצרה כמחאה על מסחור יתר של אירועי הגאווה.
חברי התנועה תוקפים את "ההטמעה הקווירית.
כך, חבריה אינם מסכימים עם הלגליזציה של נישואים חד-מיניים, וקובעים כי:
התנועה החל לפעול ב-1998 כאירוע שנתי בברוקלין, ניו יורק.
המגזין Swallow Your Pride היה מגזין שקידם את התנועה.
רק שלושה גיליונות של המגזין יצאו.
מאוחר יותר, התנועה התפשטה גם לסן פרנסיסקו, טורונטו ושוודיה.
ב-2002, אתר החדשות האמריקאי, אלטרנט , פרסם מאמר על התנועה, שנכתב על ידי הפעיל הקווירי טומי אביקוללי מכה.
בשנת 2009, לפי מאמר ב-San Francisco Bay Area Independent Media Center , התנועה ערכה מחאה מחוץ למרכז הקהילתי הגאה בסן פרנסיסקו .
באותה שנה, התקיים אירוע של התנועה בלונדון, עם 3,000 משתתפים באירוע.
Gay Mountain הוא סרטון באורך 90 שניות שנוצר עבור רשת השידור הבריטית, ערוץ 4, על ידי סוכנות הפרסום הפנימית שלה, 4Creative.
הוא שודר לראשונה בכל ערוצי הטלוויזיה של ערוץ 4 ביום הפתיחה הרשמית של אולימפיאדת החורף בסוצ'י, ב-7 בפברואר 2014, לאחר שיצא ביוטיוב בלילה הקודם, ב-6 בפברואר 2014. תוך 48 שעות מיציאתו המקוון של המקוון (עד 20:00 ב-8 בפברואר 2014), הוא צבר למעלה מחצי מיליון צפיות.
הסרטון נפתח בשקופית כותרת האומרת: "ערוץ 4 מציג בגאווה המנון חורף מיוחד" ומתאר תרחיש בדיוני בו צעירה נכנסת לאולם קטן ומתיישבת כאחת מהאנשים האחרונים שהגיעו.
גבר (Fred Bear ממשחק הקברט Bearlesque), לבוש במעיל פרווה חום גדול, מופיע על הבמה ומתחיל לשיר שיר פרודיה על המנון רוסיה, כשידו מוצמדת לחזהו.
חלק מהאנשים בקהל עומדים ומחקים את המחווה שלו.
מאוחר יותר, הזמר מסתובב אל מול וילון אדום שנמצא מאחוריו.
כאשר פותחים את הווילון רואים נורות מאורות בקשת בענן, וסגנון המוזיקה משתנה לרצועת דאנס אופטימית.
ארבע רקדניות, לובשות תלבושות קברט ומשקפי שמש, מופיעות ומורידות את מעיל הפרווה מהזמר, ושמות על ראשו אוזני דוב מזויפות.
האיש ממשיך לשיר ולרקוד, וחוזר על הפזמון: "בהצלחה הומואים בהר הגאה" (במקור: "Good luck gays on Gay Mountain").
ככל שהשיר מתקדם, יותר ויותר אנשים מהקהל קמים ורוקדים לצלילי המוזיקה.
אז, קונפטי בצבע כסף יורד מהתקרה.
בין הקטעים הקצובים לקהל, נראית אישה צעירה רוקדת בשמחה בעצמה, 2 גברים מתנשקים, ותקליטן חשוף חזה עם משקפי שמש רוקד לצלילי המוזיקה.
יש שציינו שהתקליטן מזכיר את נשיא רוסיה, ולדימיר פוטין.
לכל אורכו, מילות השיר מופיעות ככתוביות בסגנון קריוקי.
הסרטון מסתיים בדעיכה של המוזיקה ושקופית סגירה המאחלת "בהצלחה לכל אחד שנמצא בסוצ'י" (במקור: "GOOD LUCK TO EVERYONE OUT IN SOCHI").
הסרטון מסתיים בסמליל של ערוץ 4, מנסרה מסתובבת בצבעי דגל הגאווה, מסתובבת בצבעי הקשת ואת הכיתוב: "BORN RISKY".
הסרטון ספג ביקורת חיובית ברובה, כאשר מספר כלי תקשורת מיינסטרים סיקרו את יציאתו של הסרטון ביוטיוב, ואת מספר הלייקים והדיסלייקים שקיבל הסרטון.
בלילה שבו שודר הסרטון לראשונה בערוץ 4, חלק קטן מהשיר בוצע על ידי הקומיקאים אדם הילס , ג'וש וויקידומב ואלכס ברוקר , בשידור חי, בסופו של The Last Leg .
הקומיקאים קיבלו אזהרות בשבועות שלפני שידור הפרק, מסוכנות הבין הבריטית כי עליהם לצמצם ככל האפשר בדיחות על ולדימיר פוטין.
באותו ביצוע, הקומיקאים התנצלו בפני פוטין, והציעו שהוא לא יהרוג אותם עם "מטרייה מורעלת".
"Gay Bar" (בעברית: גיי בר) הוא סינגל של להקת הרוק האמריקאית, אלקטריק סיקס .
השיר נכתב על ידי חבר הלהקה טיילר ספנסר, תחת השם הבדוי דיק ולנטיין, והופק על ידי סטיוארט בראדבורי ודמיאן מנדיס.
השיר יצא, על ידי חברת התקליטים אקס-אל רקורדינגס, ב-2 ביוני 2003, כסינגל השני מתוך אלבום האולפן הראשון שלהם, Fire.
בעוד שגם השיר וגם הקליפ זכו להשמעה משמעותית, מילים המזכירות מלחמה נערכו בשל האופי הפוגעני שלהן, בעיקר בגלל אזכור מלחמת עיראק.
על פי טיילור ספנסר, הרעיון לשיר עלה משמיעה לא נכונה של "Girl U Want" של להקת הרוק האמריקאית, Devo.
בגרסה המצונזרת של השיר נחתכות המילים "nuclear" ו-"war" (בשורה "let's start a war, start a nuclear war"), והוחלפו בצליל צליפת שוט.
בגרסה המצונזרת היפנית, השורה הוחלפה ב-"let's do an edit, do a radio edit".
הווידאו קליפ, בבימוי של טום קונץ ומייק מגווייר, הוקלט באפריל 2003 באולפן קולנוע בטורונטו, קנדה.
הוא הועלה ליוטיוב ב-28 בינואר 2013. נכון לאוקטובר 2022, הווידאו קליפ נצפה למעלה מ-5 מיליון פעמים.
השיר היה מועמד לפרס הסינגל הטוב ביותר של פרסי קראנג!
כמו כן, השיר זכה בפרס סרטון השנה מטעם מגזין ו-Q.
המוזיקאית האלקטרונית הקנדית, פיצ'ז , הוציא גרסת כיסוי לשיר כרצועת בונוס לאלבום האולפן השלישי שלה, Fatherfucker.
להקת הקאנטרי רוק הגרמנית, The BossHoss , ביצעה את השיר במהלך סיבוב ההופעות "Low Voltage" ב-2010. גרסת אולפן של השיר הופיעה באלבום האולפן השלישי שלהם, Stallion Battalion.
צמד הקומיקאים הבריטי, ארמסטרונג אנד מילר , הוציאו גרסה פרודית לשיר בסרטון התדמית של הסדרה שבה הם מככבים, The Armstrong & Miller Show .
Gaza Now News Network (בתרגום חופשי: רשת החדשות עזה עכשיו) היא סוכנות ידיעות פלסטינית בתמיכת החמאס בעזה.
ערוץ הטלגרם, עמוד הפייסבוק ותחנת הטלוויזיה שלו הם מהפופולריים ביותר בעזה, וגדלו במהירות במהלך מלחמת חרבות ברזל.
בשנת 2024, ארצות הברית ובריטניה הטילו סנקציות על Gaza now ומייסדה מוסטפא עיאש בגין גיוס כספים לתמיכה בחמאס.
GPRS או General Packet Radio Service היא טכנולוגיה לתקשורת נתונים ברשתות לתקשורת סלולרית מסוג GSM.
לעיתים קרובות מתוארת כדור 2.5G, ממוקמת כהתפתחות מהדור השני 2G לדור השלישי 3G של הטלפוניה הסלולרית.
בGPRS נעשה שימוש לראשונה במיתוג מנות על גבי רשת GSM, לעומת טכנולוגיות קודמות כ-CSD או HSCSD שעשו שימוש במיתוג מעגלים.
במיתוג מנות ערוצי התקשורת מנוצלים רק כאשר ישנה דרישה לנתונים מהמשתמש או פניה אליו מהרשת.
ה-GPRS מביא את פרוטוקול האינטרנט (IP) לרשתות ה-GSM, ובכך מגביר את קצבי העברת הנתונים ומקטין את העלויות עבור המשתמש.
חיוב המשתמש נעשה בדרך כלל על פי כמות המידע שנצרכה, ולא על פי משך זמן החיבור.
השימושים העיקריים בGPRS הם חיבור לרשת האינטרנט הסלולרי WAP, שליחת SMS (אופציונלי), שליחת MMS וחיבור המחשב (בדרך כלל נייד) לרשת האינטרנט על ידי מודם סלולרי.
ציוד מסוג CLASS A יכול להיות מחובר בו-זמנית לשירותי GSM ולשירותי GPRS.
לדוגמה: ניתן לגלוש באינטרנט ולדבר במכשיר בו זמנית.
ציוד מסוג CLASS B יכול להיות מחובר לשירותי GSM ולשירותי GPRS אולם לא ביחד.
לדוגמה: אם בזמן גלישה באינטרנט נתקבלה שיחה, שירות האינטרנט יושהה עד סיומה.
בציוד מסוג CLASS C לא ניתן לעבור משירות GSM לשירות GPRS ויש לעבור בצורה ידנית ביניהם.
כאמור, רשת GPRS עושה שימוש ברשת ה־GSM, שהיא מסוג TDMA, כלומר לכל משתמש מוקצים חריצי זמן timeslots שבהם הוא יכול לשדר או לקלוט מידע.
מספר חריצי הזמן קובע את קצב העברת המידע למשתמש כאשר כל חריץ זמן מאפשר בין 9.05 kbps 21.4 - Kbps.
נפח המידע שניתן להעביר בחריץ זמן אחד נקבע על פי שיטת קידוד המידע (Coding Schemes).
הרשת מחליטה על שיטת הקידוד על פי מספר פרמטרים כשהעיקרי בהם הוא איכות ועוצמת הקליטה של המכשיר באותו הרגע.
הרשת יכולה לשנות את שיטת הקידוד בכל רגע נתון.
לדוגמה: עבור מכשיר שנמצא באזור קליטה איכותית הרשת תבחר בקידוד מסוג CS4.
בנוסף לסיווג ל־CLASS A/B/C, כל ציודי הקצה הנתמכים ברשת ה-GPRS כגון טלפונים סלולריים, כרטיסי מודם, מצלמות וכו' מסווגים על פי מספר חריצי הזמן המקסימלי שהם יכולים לשדר ולקלוט מידע.
סיווג זה ממוספר CLASS 1 - CLASS 12
לדוגמה, מכשיר נוקיה דגם 6310 מוגדר כ- CLASS 6, כלומר, אם הרשת מאפשרת, ינצל המכשיר 3 חריצי זמן להורדת מידע (Downlink Slots) ושני חריצי זמן להעלאת מידע (Uplink Slots, אולם רק 4 חריצי זמן בו זמנית (Active Slots).
על פי הטבלה ניתן לראות כי קצב העברת המידע המקסימלי המעשי בGPRS הוא 85.6 Kbps לכל כיוון עבור מכשירים מ־CLASS 12 באיכות קליטה טובה.
ניתן לחלק את רכיבי רשת הGPRS לשלושה חלקים עיקריים:
ציוד הקצה, בדרך כלל מכשיר טלפון סלולרי, אולם יכול להיות גם מצלמה סלולרית, כרטיס PCMCIA סלולרי המחובר למחשב נייד וכו'.
רכיבי רשת הגישה (Access), כוללים את האנטנה (RBS/BTS) ואת תחנות הבסיס (BSC).
רכיבים אלה משמשים גם את רשת ה־GSM.
רכיבי רשת הליבה (Core) הם רכיבים ייעודיים לרשת הGPRS ואינם משמשים את רשת ה־GSM:
תפקידיו העיקריים של מתג ה-SGSN הם ניהול מעקב אחר כל מנוי מבחינת מיקום, מצב וקידוד המידע.
ה-GGSN משמש בעיקר להקצאת כתובת IP לציוד הקצה בזמן ההתחברות, לחיבור לרשת ה-IP ולניתוב חבילות המידע.
תקני הGPRS מגדירים ממשקים המקשרים בין הרכיבים השונים.
Gb - ממשק בין BSC לבין SGSN.
Gn - ממשק בין SGSN לבין GGSN.
Gi - ממשק בין GGSN לרשת ה- IP.
תקני הGPRS כמו תקני ה־GSM נקבעים על ידי 3GPP.
רשת ה EDGE או Enhanced Data rates for GSM Evolution הנקראת גם EGPRS, היא הרחבה של רשת ה־GPRS בממשק הרדיו ומאפשרת קצבי שידור גבוהים יותר.
רוב מוחלט של מפעילי רשתות סלולריות מסוג GSM בעולם מפעיל בנוסף גם רשת GPRS.
בישראל מופעלות רשתות GPRS על ידי חברת פרטנר (אורנג') וחברת סלקום.
Gee הוא המיני-אלבום הראשון של להקת הבנות הקוריאנית Girls' Generation.
הוא יצא לאור ב-7 בינואר 2009. יומיים לפני כן יצא השיר "Gee" מתוך האלבום, כסינגל דיגיטלי.
"Gee" הוא שיר הנושא של האלבום.
זהו שיר קצבי שמספר על ילדה המתאהבת בפעם הראשונה.
משמעות השם היא קריאת הפתעה, בדומה לביטוי: "어머나!-Eo-meo-nah!" הדומה במשמעותו לביטוי "Oh, my goodness!" ("הו אלוהיי") המקוצר באנגלית ל-"Oh Gee".
לאחר שלא הופיעה במשך תשעה חודשים, הייתה אמורה הלהקה להופיע ב-9 בינואר 2009 ב-KBS's Music Bank, אך בשל נסיבות לא ידועות, נדחתה ההופעה ל-10 בינואר ובוצעה ב-(MBC's 쇼!
במסגרת קידום המכירות נתלו ברחבי סיאול שלטי חוצות שהציגו את חברות הלהקה וכללו קדימון באורך 25 שניות לשיר "Gee".
השיר "Gee" הגיע למקום הראשון במצעד של Cyworld בתוך מספר שעות לאחר יציאתו.
כמו כן הגיע בתוך יומיים למקומות הראשונים בשש מצעדי מוזיקה נוספים באינטרנט.
חברת Hanteo דיווחה כי נמכרו כ-30,000 עותקים של הסינגל.
הקליפ המלא לשיר "Gee" יצא ב-7 בינואר 2009, ובו מוצגות חברות הלהקה כבובות ראווה בחנות.
בנוסף מופיע בקליפ בתפקיד אורח מינהו, חבר להקת שייני.
הקליפ זכה למעל למיליון צפיות.
סדרת מאיצי הגרפיקה GeForce 400 היא משפחת כרטיסים גרפיים שפותחה על ידי חברת אנבידיה.
המעבדים בסדרה זו בנויים בארכיטקטורת פרמי על שמו של הפיזיקאי אנריקו פרמי.
המוצרים הראשונים מסדרת GeForce 400 הושקו ב-26 במרץ 2010, תחילה עם GTX 480 ו-GTX 470.
החידוש בארכיטקטורה זו לעומת "טסלה" הוא קיבוץ של 512 מעבדי ההזרמה (stream processors) ב-16 מקבצים (בליבת GF100, ומספר פחות יותר בליבות הנחותות יותר).
כל מקבץ כזה כולל 32 ליבות CUDA לחישובי נקודה צפה.
זוהי הליבה הגרפית הראשונה שתומכת בממשקים הגרפיים Direct3D 11 ו-OpenGL 4.0. עם זאת, אחד ממקבצי מעבדי ההזרמה שבליבה הושבת, דבר שהגביל את ביצועי הליבה.
GTX 470 מגיע עם 448 ליבות CUDA ומהירות של 607 מגה הרץ לליבה, ו-1215 מגה הרץ ל-Shader עם זיכרון של 1.25 ג'יגה בייט.
GTX470 משתמש באותה ליבת GF100 כמו הכרטיס GTX480, אך עם שני מקבצי מעבדי הזרמה ובקר זיכרון אחד מושבתים (לעומת מקבץ מעבדי הזרמה אחד שהושבת ב-480).
מחיר ההשקה של כרטיסי המסך נע בין 500$ למאיץ GTX480 ו-350$ למאיץ GTX470.
לאחר יציאתם, משתמשים רבים דיווחו כי כרטיסי המסך צורכים חשמל רב ומפיקים חום רב, ובוחני ביצועים שהשוו בין כרטיסי מסך אלו לעומת המתחרים מסדרת Radeon HD 5000 של ATI הראו הבדל מינימלי ביותר בין הכרטיסים של ATI לבין אלו של אנוידיה.
AMD, חברת האם של המותג ATI, הפיקה בתגובה סרטון וידאו שיווקי בשם "The Misunderstanding" כבדיחה על חשבון אנוידיה.
בסרטון, נצפית יחידת משטרה עורכת פשיטה על בית שחשוד בגידול קנאביס עקב פליטת חום מוגזמת שנקלטה בחיישני השוטרים.
כשהשוטרים נכנסים לבית, הם מגלים כי מקור החום הוא כרטיס מסך מסדרת "פרמי".
בדיחה נפוצה שהסתובבה ברשת באותה תקופה טענה כי החום שמופק מכרטיס המסך בשעת עומס מספיק על מנת לטגן ביצת עין המונחת על הכרטיס.
ב-8 בנובמבר 2010 הוציאה אנוידיה את הליבה הגרפית GF110, שנכללה בכרטיס המסך GTX 580. הליבה GF110 היא למעשה ליבת GF100 שעוצבה מחדש על מנת לפתור את בעיות החום וצריכת החשמל ובד בבד להפעיל את כל 16 מעבדי ההזרמה שנכללו בליבה.
התכנון המקורי היה להתחיל לייצר את הסדרה בנובמבר 2009, אך הייצור נדחתה ובמקום זאת הושקה הסדרה ב-26 במרץ 2010 ושיווקה החל באפריל 2010.
ג'יני (Geany) היא סביבת פיתוח משולבת מהירה וקלת משקל.
היא פותחה במטרה ליצור סביבת פיתוח משולבת קטנה ומהירה, בה יש תלות בספריות בודדות, וכדי ליצור סביבת פיתוח משולבת עצמאית ככל האפשר מסביבת שולחן עבודה דוגמת GNOME.
היא עושה שימוש ב־GTK 3 בלבד, ולכן זקוקה רק לספריות זמן הריצה של GTK 3 כדי לפעול.
התכנה מופצת תחת הרישיון הציבורי הכללי של גנו (GNU GPL) גרסה 2, ומתורגמת ליותר מ־40 שפות, בהן גם עברית.
היא נכללת בחבילה של StartOS.
בין תכונותיה הבסיסיות של ג'יני:
סגירה אוטומטית של תגיות XML ו־HTML
סוגי קבצים רבים נתמכים כגון C, C++, Java, PHP, HTML, Python, Perl, Pascal ועוד שפות רבות
בנייה, הידור והרצה מתוך התכנה
הדמיית מסוף (לא זמין תחת Microsoft Windows)
חמישה תוספים מובנים ויותר משלושים תוספים רשמיים נוספים.
gedit הוא עורך הטקסט הרשמי של סביבת שולחן העבודה GNOME, אך זמין עבור מערכות הפעלה שונות, לרבות Microsoft Windows ו־Mac OS X.
בעוד Gedit הוא עורך קל ופשוט, הוא גם עורך חזק המגיע עם אפשרויות רבות וניתן להרחבה על ידי תוספים רבים.
העורך מופץ תחת הרישיון הציבורי הכללי של גנו (GNU GPL) גרסה 2.
Gedit בעל תכונות רבות וחזקות הניתנות להרחבה, כאשר התכונות המרכזיות שלו הן:
תמיכה מלאה בתקן יוניקוד (UTF-8)
עורך קוד מקור - הדגשת תחביר עבור שפות תכנות שונות, כגון C, C++, Java, HTML, XML, Python, Perl ושפות רבות נוספות
עריכת קבצים מרחוק (באמצעות GVFS)
שאר האפשרויות הרגילות: כרטיסיות, מספור שורות, חיפוש והחלפה, ביטול וביצוע חוזר של פעולות, גלישת טקסט, סימון השורה הנוכחית ועוד
תוספים מובנים רבים, כגון מסוף פייתון, סטטיסטיקת מסמך ועוד רבים אחרים.
Gearbox Software היא חברה אמריקאית העוסקת בפיתוח משחק וידאו, הממוקמת בפריסקו־דאלאס שבטקסס.
Gearbox החלה את דרכה כאולפן פיתוח של חבילות תוכן עבור משחקים שפעלו דרך מנוע ה־GoldSrc, שהיה מאוד מזוהה עמה בתחילת דרכה.
אחת הדוגמאות הבולטות ביותר לכך היה פיתוח חבילות התוכן של משחקי ה-Half Life למיניהם, וביניהם פיתוח Counter-Strike: Condition Zero, וגם יצירת פורטים למשחקים עבור פלטפורמות שונות.
כיום מוכרת בעיקר בזכות עבודתה על המשחקים Borderlands ו־Brothers in Arms שפיתחה ויצרה כקניין עצמאי.
כיום Gearbox אוחזת ידיה על מספר טייטלים ומשחקים שונים, ביניהם מצויות בידיה הזכויות על סדרות Duke Nukem ו־Homeworld – אותן רכשה במכרז פומבי מידי אולפן משחקי הווידאו "THQ" שפשט רגל ב־2013.
בדצמבר 2015, Gearbox הכריזה כי תפתח אולפן משחקים נוסף לשמה – Gearbox Quebec; האולפן ימתקם בקוייבק שבקנדה ויתמקד בייצור משחקי AAA (ע"ע: משחקי וידאו בעלי תקציב הפקה גבוה והפצה רשמית) תוך מניית לפחות 100 עובדים ויוצרי תוכן לצורך מימוש מטרה זו.